|  |  |  |
| --- | --- | --- |
|  | **Šilutės rajono savivaldybėS TARYBA** **Projektas** |  |
| **sprendimas** Dėl Šilutės miesto garbės piliečio vardo suteikimoVytautui Jovaišai |

#### 2018 m. vasario d. Nr.T1-

##### Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, remdamasi Savivaldybės tarybos 2011 m. kovo 31 d. sprendimu Nr. T1-1717 patvirtintais Šilutės rajono savivaldybės (jos centro ar kitos gyvenamosios vietovės) Garbės piliečio vardo suteikimo nuostatais, atsižvelgdama į Lietuvos politinių kalinių ir tremtinių sąjungos Šilutės filialo 2018-02-01 raštą Nr. 3 ir prie jo pateiktą medžiagą, Šilutės rajono savivaldybės taryba n u s p r e n d ž i a:

Suteikti Šilutės miesto Garbės piliečio vardą Vytautui Jovaišai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos

Savivaldybės meras

Virgilijus Pozingis

2018-02-

Vita Stulgienė

2018-02-05

Arvydas Bielskis

2018-02-05

Parengė

Dana Junutienė

2018-02-05

# ŠILUTĖS RAJONO SAVIVALDYBĖS ADMINISTRACIJOS

# KANCELIARIJA

# AIŠKINAMASIS RAŠTAS

**Dėl TARYBOS sprendimo** „**DĖL ŠILUTĖS MIESTO GARBĖS PILIEČIO VARDO SUTEIKIMO VYTAUTUI JOVAIŠAI“ PROJEKTO**

2018 m. vasario 5 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Suteikti Šilutės miesto Garbės piliečio vardą Vytautui Jovaišai už profesinę ir visuomeninę veiklą, ypatingus nuopelnus Šilutės miestui: nominantas žinomas kaip buvęs ilgametis Šilutės vaikų muzikos mokyklos direktorius, Šilutės rajono dainų švenčių organizatorius ir vyriausiasis dirigentas, Šilutės politinių kalinių ir tremtinių sąjungos (LPKTS) mišraus choro „Pamario aidas“, kuriam 2010 m. įteikta „Sidabrinės nendrės“ premija, vadovas ir dirigentas, pilietinių patriotinių dainų chorams ir vokaliniams ansambliams autorius, Lietuvos laisvės kovų dalyvis, nusipelnęs pedagogas, kultūros veikėjas, Lietuvos politinių kalinių ir tremtinių sąjungos (LPKTS) Šilutės filialo valdybos narys, Lietuvos respublikinių dainų švenčių, respublikinių politinių kalinių ir tremtinių poezijos ir dainų švenčių „Leiskit į Tėvynę“, Laisvės kovų dalyvių sąskrydžių „Su Lietuva širdy“ dalyvis, kompaktinės plokštelės „Atminki drauguži“ bendraautorius, per 330 choro koncertų vadovas ir dirigentas, apdovanotas LPKTS visų trijų laipsnių medaliu - žymeniu „Už nuopelnus Lietuvai“, Kultūros ministerijos, LPKTS, Mero padėkos raštais [(papildoma medžiaga pridedama).](KAN01s01p.pdf) |
| ***2. Kaip šiuo metu yra sureguliuoti projekte aptarti klausimai.*** |
| Vietos savivaldos įstatymo 16 straipsnio 4 dalis ir Savivaldybės tarybos 2011-03-31 sprendimu Nr. T1-1717 patvirtinti Šilutės rajono savivaldybės (jos centro ar kitos gyvenamosios vietovės) Garbės piliečio vardo suteikimo nuostatai. |
| ***3.Kokių pozityvių rezultatų laukiama.*** |
| Deramai bus pagerbtas kūrybiškai profesinį ir visuomeninį darbą atlikęs pilietis. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| Savivaldybės tarybos 2011 m. kovo 31 d. sprendimu Nr. T1-1717 patvirtinti Šilutės rajono savivaldybės (jos centro ar kitos gyvenamosios vietovės) Garbės piliečio vardo suteikimo nuostatai. |
| ***6. Jeigu reikia atlikti projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Projekto rengėjo nuomone, antikorupcinio vertinimo nereikia. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Reikės lėšų Garbės piliečio regalijoms pagaminti. |
| ***8. Projekto autorius ar autorių grupė.*** |
| Kanceliarijos vedėja Dana Junutienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.***  *Garbės pilietis* |
| ***10. Kiti, autorių nuomone, reikalingi pagrindimai ir paaiškinimai.***  Lietuvos politinių kalinių ir tremtinių sąjungos siūlymui pritarė Šilutės meno mokykla (2018-02-02 raštas Nr. (1.16)-10), Šilutės kultūros ir pramogų centras (2018-02-02 raštas), Lietuvos politinių kalinių ir tremtinių sąjungos Šilutės filialo mišrus choras *„Pamario aidas“ (2018-01-31 raštas), Gardamo pagrindinė mokykla (2018-02-02 raštas). Pateikti 7 parašų rinkimo lapai (per 180 asmenų parašų).* |
|  |

Kanceliarijos vedėja Dana Junutienė